L'IL·LUSTRADOR GERARD MIQUEL, L'EMPRENEDOR FRANCESC DE PAULA PONS ALFONSO I EL CLUB D'ESCACS, PREMIS CASTELL D'ALAQUÀS 2024
02/10/2024

# L'IL·LUSTRADOR GERARD MIQUEL, L'EMPRENEDOR FRANCESC DE PAULA PONS ALFONSO I EL CLUB D'ESCACS, PREMIS CASTELL D'ALAQUÀS 2024

*   02/10/2024
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=22289

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22289%2F0&title=Ajuntament%20d%27Alaqu%C3%A0s.%20Premsa.L%27IL%C2%B7LUSTRADOR%20GERARD%20MIQUEL%2C%20L%27EMPRENEDOR%20FRANCESC%20DE%20PAULA%20PONS%20ALFONSO%20I%20EL%20CLUB%20D%27ESCACS%2C%20PREMIS%20CASTELL%20D%27ALAQU%C3%80S%202024)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22289/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22289/02102024whatsapp_image_2024-10-02_at_14_51_00_1_1_Form_4.jpg)](https://www.alaquas.org/ficheros/documentos/2024/2/22289/02102024whatsapp_image_2024-10-02_at_14_51_00_1_1_Form_10.jpg "<a href='https://www.alaquas.org/ficheros/documentos/2024/2/22289/02102024whatsapp_image_2024-10-02_at_14_51_00_1_1_Form_10.jpg' target=_blank><i class='fa fa-external-link' aria-hidden='true'></i>.L'IL·LUSTRADOR GERARD MIQUEL, L'EMPRENEDOR FRANCESC DE PAULA PONS ALFONSO I EL CLUB D'ESCACS, PREMIS CASTELL D'ALAQUÀS 2024</a>")

L'acte de lliurament tindrà lloc el dijous 10 d'octubre a les 19:30 hores al Castell d'Alaquàs.

Alaquàs commemorarà un any més la festivitat del 9 d'octubre amb la celebració de la dotzena edició dels Premis Castell d'Alaquàs que tindran lloc el dijous 10  d’octubre a les 19:30 hores al Castell d’Alaquàs, una iniciativa de l’Ajuntament d’Alaquàs per tal de premiar l’esforç i el treball de la ciutadania en l’art, la ciència i les humanitats.

El jurat dels premis ha decidit guardonar en aquesta dotzena edició l’il·lustrador Gerard Miquel, a títol pòstum, en la categoria d’Arts, l’emprenedor Francesc de Paula Pons Alfonso en la modalitat de Ciència, Tecnologia i Emprenedoria i el Club d’Escacs d’Alaquàs en la categoria d’Humanitats i Esports, Ciències Socials i Solidaritat.

**Gerard Miquel** va destacar durant la seua trajectòria professional en el món de la il·lustració dins del panorama valencià.  Nascut a Alaquàs el 1968, Gerard pertanyia a una generació de dibuixants de la nostra localitat sorgida a l'ombra d'Expo-Còmic que es va celebrar durant la dècada dels 90 i que reunia els millors il·lustradors valencians de l'època. Va ser un autor d'àmplia trajectòria en la il·lustració, tant en publicitat com en el mercat infantil i de llibres de text, i va formar part del panorama dels anys 90 des de capçaleres com la revista Kovalsky Fly o Fan Còmic. Les seues col·laboracions en còmic s'estenen en diverses publicacions, entre les quals destaquen les del personatge Monet per a la revista Era Garbèra. En 2017 va veure la llum ‘Un got ple d'històries’, còmic sobre els ibers realitzat per al Museu de Prehistòria de València, i ‘Jo vaig ser guia en l'infern’, on va adoptar per primera vegada el format de novel·la gràfica.Va estudiar Arts i Oficis a València i la seua relació amb Alaquàs sempre va ser molt estreta. Va dissenyar diverses auques escolars d'Alaquàs i il·lustracions de difusió del Castell-Palau d'Alaquàs i del Cant de la Carxofa d'Alaquàs, entre altres.

**Francesc de Paula Pons Alfonso** ha sigut elegit enguany pel seu treball personal al llarg dels anys per encoratjar, des de l’humanisme cristià, la vida empresarial, social i cultural d’Alaquàs i dels pobles de l’Horta Sud. Sempre s’ha caracteritzat per practicar les virtuts pròpies d’un bon emprenedor empresarial, social i cultural. Ha impulsat la vida associativa des del món de l’empresa i des de la societat civil, ha fomentat iniciatives socials per tal d’ajudar moltes persones, ha promogut projectes que han afavorit la capacitat de decisió, la creativitat i el potencial innovador de molta gent, ha ajudat a construir un teixit de relacions personals i iniciatives professionals amb l’objectiu d’inspirar i motivar la millora del teixit empresarial d’Alaquàs i ha combinat la saviesa local amb la cultura universal, la cultura de la confiança, basada en l’esperit de col·laboració. Una vida professional sempre lligada a l’emprenedoria educativa i industrial ocupant càrrecs destacats de diverses institucions i organismes valencians que ha combinat sempre amb una tasca col·laborativa en una gran quantitat de col·lectius culturals i socials.

**El Club d’Escacs d’Alaquàs** compleix enguany 45 anys d’història i ha destacat sempre per ser un exemple de coherència, humanitat i esportivitat format per persones humils, i compromeses que des dels seus inicis l’any 1979, han aconseguit que el club no perda la seua esencia original. Va nàixer de la mà de José Inglés i Luis Martínez amb l’objectiu de crear un club on molta gent poguera jugar als escacs, però principalment xiquetes i xiquets per tal de potenciar els beneficis que aquest esport aporta al cervell i a la salut. Són pioners en la creació de la primera Escola Esportiva d’Escacs i en crear el primer equip femení de la Comunitat Valenciana entre altres mèrits. Han sigut campions autonòmics durant diversos anys així com campions nacionals, comptant amb destacats jugadors d’escacs a nivell nacional i internacional. Els seus mèrits esportius, els valors de l’esforç i el seu compromís social els han fet mereixedors d’aquest homenatge.

L’objectiu d’aquests premis és reconèixer les activitats realitzades pels alaquasers i alaquaseres que hagen tingut especial rellevància i transcendència. Els guardons es divideixen en tres categories: Arts, que engloba totes les disciplines artístiques, literàries, pictòriques, dramatúrgiques i musicals; Ciència i tecnologia, Emprenedor i Humanitats i Esports, Ciències Socials i Solidaritat.